คลังรับลูกนายกฯหาสินค้าขายผ่านเครื่องหวยออนไลน์
กระทรวงการคลังเร่งศึกษาการใช้งานเครื่องจำหน่ายหวยออนไลน์ เพื่อจำหน่ายสลากหรือตั๋วประเภทอื่น&nbsp;นายกรณ์ จาติกวณิช รมว.คลัง กล่าวว่า คลังเป็นผู้เสนอแนวทางให้นำเครื่องขายหวยออนไลน์ ไปขายสลากออมสินของธนาคารออมสิน หรือ ขายตั๋วรถโดยสารประจำทาง ให้กับนายอภิสิทธิ์ เวชชาชีวะ นายกรัฐมนตรี พิจารณา ซึ่งเป็นหนึ่งในหลายๆ แนวทางที่กระทรวงการคลังเสนอไป เพื่อแก้ไขปัญหาที่รัฐบาลระงับโครงการหวยออนไลน์ โดยเรื่องนี้ยังมีเวลาพิจารณาหาข้อสรุปแนวทางที่ดีที่สุด&nbsp;นายสถิตย์ ลิ่มพงศ์พันธุ์ ปลัดกระทรวงการคลัง ในฐานะประธานคณะกรรมการสำนักงานสลากกินแบ่งรัฐบาล กล่าวว่า การนำเครื่องไปใช้งานอย่างอื่น ต้องพิจารณาว่านำไปใช้ได้หรือไม่ และต้องดูว่าจะทำอย่างไรให้ตัวแทนจำหน่ายหวยออนไลน์ที่ลงทุนติดตั้งเครื่องไปแล้วจะได้รับค่าตอบแทนใกล้เคียงกับการจำหน่ายหวยออนไลน์ ส่วนภายใต้สัญญาเดิมที่ทำไว้กับบริษัท ล็อกซเล่ย์ จีเทค เทคโนโลยี จำกัด จะสามารถนำเครื่องไปใช้งานอย่างอื่นได้หรือไม่นั้น คงต้องไปดูประเด็นข้อกฎหมายให้ชัดเจน
14 ม.ค. 2553

กระทรวงการคลังเร่งศึกษาการใช้งานเครื่องจำหน่ายหวยออนไลน์ เพื่อจำหน่ายสลากหรือตั๋วประเภทอื่น นายกรณ์ จาติกวณิช รมว.คลัง กล่าวว่า คลังเป็นผู้เสนอแนวทางให้นำเครื่องขายหวยออนไลน์ ไปขายสลากออมสินของธนาคารออมสิน หรือ ขายตั๋วรถโดยสารประจำทาง ให้กับนายอภิสิทธิ์ เวชชาชีวะ นายกรัฐมนตรี พิจารณา ซึ่งเป็นหนึ่งในหลายๆ แนวทางที่กระทรวงการคลังเสนอไป เพื่อแก้ไขปัญหาที่รัฐบาลระงับโครงการหวยออนไลน์ โดยเรื่องนี้ยังมีเวลาพิจารณาหาข้อสรุปแนวทางที่ดีที่สุด นายสถิตย์ ลิ่มพงศ์พันธุ์ ปลัดกระทรวงการคลัง ในฐานะประธานคณะกรรมการสำนักงานสลากกินแบ่งรัฐบาล กล่าวว่า การนำเครื่องไปใช้งานอย่างอื่น ต้องพิจารณาว่านำไปใช้ได้หรือไม่ และต้องดูว่าจะทำอย่างไรให้ตัวแทนจำหน่ายหวยออนไลน์ที่ลงทุนติดตั้งเครื่องไปแล้วจะได้รับค่าตอบแทนใกล้เคียงกับการจำหน่ายหวยออนไลน์ ส่วนภายใต้สัญญาเดิมที่ทำไว้กับบริษัท ล็อกซเล่ย์ จีเทค เทคโนโลยี จำกัด จะสามารถนำเครื่องไปใช้งานอย่างอื่นได้หรือไม่นั้น คงต้องไปดูประเด็นข้อกฎหมายให้ชัดเจน